
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 26 

14 Ιανουάριου 2015 


ΑΠΟΦΑΣΕΙ Σ 

Αριθμ. 1/32 

Καθορισμός συμπληρωματικών μέτρων για την εφαρ¬ 
μογή του Κανονισμού (ΕΚ) αριθ. 1107/2009 του Ευρω¬ 
παϊκού Κοινοβουλίου και του Συμβουλίου (ΕΕ 1_ 309 
της 24.11.2009, ο. 1), σχετικά με τους ελέγχους φυ- 
τοπροστατευτικών προϊόντων». 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 50 παρ. 1 περ. ξ' του ν. 4036/2012 «Δι¬ 
άθεση γεωργικών φαρμάκων στην αγορά, ορθολογική 
χρήση αυτών και συναφείς διατάξεις» (Α'8), όπως η περ. 
ξ' προστέθηκε με το άρθρο 44 παρ. 9 του ν. 4235/2014 
(Α'32). 

β) Του άρθρου 1 του ν. 1338/1983 «Εφαρμογή του Κοι¬ 
νοτικού Δικαίου» (Α'34), όπως τροποποιήθηκε με το άρ¬ 
θρο 6 του ν. 1440/1984 (Α'70), καθώς και του άρθρου 3 
του ίδιου ως άνω νόμου, όπως αντικαταστάθηκε με το 
άρθρο 65 του ν. 1892/1990 (Α'101). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (Α'98). 

2. Τον Κανονισμό (ΕΚ) αριθ. 1107/2009 του Ευρωπαϊκού 
Κοινοβουλίου και του Συμβουλίου της 21ης Οκτωβρί¬ 
ου 2009 «σχετικά με τη διάθεση φυτοπροστατευτικών 
προϊόντων στην αγορά και την κατάργηση των οδη¬ 
γιών 79/117/ΕΟΚ και 91/414/ΕΟΚ του Συμβουλίου» (ΕΕ Ι_ 
309/1/24.11.2009). 

3. Το Μέρος Δεύτερο Κεφάλαιο Β' του ν. 4036/2012 
«Διάθεση γεωργικών φαρμάκων στην αγορά, ορθολογι¬ 
κή χρήση αυτών και συναφείς διατάξεις» (Α'8). 

4. Το Π.δ. 89/2014 «Διορισμός Υπουργών, Αναπληρωτών 
Υπουργών και Υφυπουργών» (Α'134). 

5. Το Π.δ. 158/2014 «Διορισμός Υπουργών» (Α'240). 

6. Τη με αριθ. Υ 478/9-7-2014 Απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Αγροτικής Ανάπτυξης και Τροφίμων Παρα- 
σκευά Κουκουλόπουλου» (ΦΕΚ Β'1880/10.7.2014). 


7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

ΚΕΦΑΛΑΙΟ Α 

ΣΚΟΠΟΣ- ΠΕΔΙΟ ΕΦΑΡΜΟΓΗΣ- ΕΙΔΗ ΕΛΕΓΧΩΝ 
Άρθρο 1 

Σκοπός- πεδίο εφαρμογής 

1. Με την παρούσα Απόφαση θεσπίζονται τα αναγκαία 
συμπληρωματικά μέτρα για την εκτέλεση του Καν. (ΕΚ) 
αριθ. 1107/2009 (εφεξής Κανονισμός), σχετικά με τη δια¬ 
δικασία ελέγχου των φυτοπροστατευτικών προϊόντων 
όσον αφορά τα σκευάσματα (ιδίως το περιεχόμενο, τις 
δραστικές ουσίες και τα πρόσθετα), τη συσκευασία και 
την ετικέτα αυτών. 

2. Οι διατάξεις της παρούσας Απόφασης εφαρμόζο¬ 
νται στα φυτοπροστατευτικά προϊόντα στα οποία έχει 
χορηγηθεί άδεια διάθεσης στην αγορά ή άδεια παράλ¬ 
ληλου εμπορίου σύμφωνα με το άρθρο 52 του Καν. (ΕΚ) 
αριθ. 1107/2009 (εφεξής εγκεκριμένα φυτοπροστατευ¬ 
τικά προϊόντα). 

Αρθρο 2 

Έλεγχοι εγκεκριμένων φυτοπροστατευτικών προϊόντων 

1. α) Τα εγκεκριμένα φυτοπροστατευτικά προϊόντα 
υπόκεινται σε δειγματοληπτικούς εργαστηριακούς ελέγ¬ 
χους. Στις περιπτώσεις των εγκεκριμένων φυτοπροστα¬ 
τευτικών προϊόντων με άδεια παράλληλου εμπορίου, 
διενεργείται και δειγματοληπτικός έλεγχος της ομοιό¬ 
τητας μεταξύ του προϊόντος παραλλήλου εμπορίου και 
του προϊόντος αναφοράς. 

β) Ο εργαστηριακός έλεγχος των εγκεκριμένων φυτο¬ 
προστατευτικών προϊόντων διενεργείται για την εξέτα¬ 
ση της εγγυημένης σύνθεσης αυτών, συμπεριλαμβανο¬ 
μένων τυχόν τοξικολογικά σημαντικών προσμίξεων και 
των φυσικοχημικών ιδιοτήτων τους, σε αντιπαραβολή 
με τα οριζόμενα στη χορηγηθείσα άδεια διάθεσης στην 
αγορά, καθώς και τις προδιαγραφές του Διεθνούς Ορ¬ 
γανισμού Τροφίμων και Γεωργίας (ΡΑΟ ερθοίίίοαίίοηε), 
όπου αυτές υφίστανται. Οταν δεν υπάρχουν οι εξει- 
δικευμένες προδιαγραφές του Διεθνούς Οργανισμού 
Τροφίμων και Γεωργίας (ΡΑΟ ερθοίΐίοαίίοηε) για κάθε 
δραστική ουσία και τύπο σκευάσματος, τότε πρέπει 

να ακολουθούνται οι γενικές προδιαγραφές, οι οποίες 
αναφέρονται στο εγχειρίδιο: “ΜαηυβΙ οη άθνθίορπιβηί 
3ηά υεο οΐ ΡΑΟ αηά \Λ/ΗΟ ερθοίΐίοαίίοπε” στην τρέχουσα 
έκδοση. 

γ) Ο εργαστηριακός έλεγχος των δραστικών ουσιών 
των εγκεκριμένων φυτοπροστατευτικών προϊόντων, 
διενεργείται για την ταυτοποίησή τους, τον έλεγχο 
της καθαρότητας αυτών, και όπου απαιτείται για την 
ανίχνευση και την ποσοτικοποίηση μη επιτρεπτών προ- 
σμίξεων/Οπου υφίστανται προδιαγραφές του Διεθνούς 
Οργανισμού Τροφίμων και Γεωργίας (ΡΑΟ εροοίίίοβίίοηε) 
διερευνάται η συμφωνία με αυτές. 

2. Ο έλεγχος της συσκευασίας των εγκεκριμένων 
φυτοπροστατευτικών προϊόντων διενεργείται για τη 
διερεύνηση της νομιμότητας της συσκευασίας με την 
οποία διακινείται κάθε φυτοπροστατευτικό προϊόν, σε 
σχέση με την αντίστοιχη χορηγηθείσα άδεια διάθεσης 
στην αγορά ή την άδεια παραλλήλου εμπορίου. 

3. Ο έλεγχος της ετικέτας των εγκεκριμένων φυτο¬ 
προστατευτικών προϊόντων διενεργείται για τη διερεύ- 
νηση της νομιμότητας αυτής, συμπεριλαμβανομένων 
των αναγραφόμενων επί αυτής, σε σχέση με την αντί¬ 
στοιχη χορηγηθείσα άδεια διάθεσης στην αγορά ή την 
άδεια παραλλήλου εμπορίου. 

Άρθρο 3 

Συχνότητα ελέγχων 

1. Κάθε εγκεκριμένο φυτοπροστατευτικό προϊόν μπο¬ 
ρεί να ελεγχθεί όσον αφορά το περιεχόμενό του, μέ¬ 
χρι πέντε (5) φορές ανά έτος, εφόσον κάθε έλεγχος 
αναφέρεται σε διαφορετική παρτίδα του σκευάσματος. 
Περισσότεροι έλεγχοι για τον ίδιο σκοπό, μπορούν να 
γίνουν μόνο εφόσον κρίνεται απαραίτητο από τη ΣΕΑ. 

2. Κάθε εγκεκριμένο φυτοπροστατευτικό προϊόν μπο¬ 
ρεί να ελεγχθεί για τη συσκευασία και την ετικέτα 
σύμφωνα με τις παρ. 2 και 3 του άρθρου 2, μέχρι δέκα 
(10) φορές ανά έτος, εφόσον κάθε έλεγχος αναφέρεται 
σε διαφορετική παρτίδα του σκευάσματος και μέγεθος 
συσκευασίας. Περισσότεροι έλεγχοι για τον ίδιο σκοπό, 
μπορούν να γίνουν μόνον εφόσον κρίνεται απαραίτητο 
από τη ΣΕΑ. 

3. Κάθε αρμόδια αρχή των άρθρων 3 και 8 παρ. 1 του 
ν. 4036/2012, όπως κάθε φορά ισχύει, δύναται να επιλέγει 
ποιο από τα σκευάσματα που συμπεριλαμβάνεται στα 
ετήσια προγράμματα του πενταετούς προγράμματος 
ελέγχου φυτοπροστατευτικών προϊόντων του άρθρου 
7 του ν. 4036/2012, όπως κάθε φορά ισχύει, πρόκειται 
να ελέγξει, αρκεί να μην έχει ξεπεραστεί, για τον ίδιο 
σκοπό, ο αριθμός των ελέγχων των παρ. 1 και 2 του 
παρόντος άρθρου. 

ΚΕΦΑΛΑΙΟ Β 

ΠΡΟΓΡΑΜΜΑ ΕΛΕΓΧΟΥ ΚΑΙ ΚΑΤΑΓΡΑΦΗ 
ΣΤΟΙΧΕΙΩΝ ΔΙΕΝΕΡΓΟΥΜΕΝΩΝ ΕΛΕΓΧΩΝ 

Αρθρο 4 

Πρόγραμμα ελέγχου φυτοπροστατευτικών προϊόντων 

1. Το πενταετές πρόγραμμα ελέγχου φυτοπροστατευ¬ 
τικών προϊόντων (εφεξής το πρόγραμμα) του άρθρου 7 
του ν. 4036/2012, όπως κάθε φορά ισχύει, περιλαμβάνει 
ετήσια προγράμματα ελέγχου φυτοπροστατευτικών 
προϊόντων, λαμβάνοντας υπόψη: 


α) τα στατιστικά στοιχεία πώλησης γεωργικών φαρ¬ 
μάκων για χρονικό διάστημα δώδεκα (12) μηνών, 
β) τις προτάσεις των αρμόδιων ελεγκτικών αρχών, 
γ) τις προτάσεις και τις δυνατότητες των αρμόδιων 
εργαστηρίων ελέγχου, όσον αφορά τον έλεγχο σκευα¬ 
σμάτων των φυτοπροστατευτικών προϊόντων, 
δ) τις παραβάσεις που διαπιστώθηκαν για χρονικό 
διάστημα δώδεκα (12) μηνών, πριν τη σύνταξη του προ¬ 
γράμματος, και 

ε) τις τροποποιήσεις εγκρίσεων κυκλοφορίας κατά τα 
δύο (2) προηγούμενα έτη, που επέβαλαν αλλαγές στα 
οριζόμενα επί της ετικέτας των φυτοπροστατευτικών 
προϊόντων. 

2. Το πρόγραμμα κοινοποιείται στις αρμόδιες ελε¬ 
γκτικές αρχές και τα εργαστήρια ελέγχου από τη 
ΣΕΑ. 

3. Μετά το πέρας της περιόδου των πέντε (5) ετών, 
η ΣΕΑ αξιολογεί τα αποτελέσματα από την εφαρμογή 
του προγράμματος και καταρτίζει εκ νέου πενταετές 
πρόγραμμα, στο οποίο ορίζονται οι στόχοι και οι δρά¬ 
σεις που πρόκειται να ληφθούν ανά έτος, λαμβάνοντας 
υπόψη τα στοιχεία της παρ. 1. 

Άρθρο 5 

Ηλεκτρονική καταχώριση στοιχείων διενεργοιμενων ελέγχων 

1. Η ΣΕΑ τηρεί ηλεκτρονική εφαρμογή, στην οποία 
καταχωρίζονται οι διενεργούμενοι έλεγχοι στα φυτο- 
προστατευτικά προϊόντα, σύμφωνα με τα ετήσια προ¬ 
γράμματα του πενταετούς προγράμματος ελέγχου των 
φυτοπροστατευτικών προϊόντων του άρθρου 7 του ν. 
4036/ 2012, όπως κάθε φορά ισχύει. 

2. Η ηλεκτρονική εφαρμογή ενημερώνεται από τις 
αρμόδιες ελεγκτικές αρχές των άρθρων 3 και 8 παρ. 1 
του ν. 4036/2012, όπως κάθε φορά ισχύει, με τα φυτο- 
προστατευτικά προϊόντα και τις παρτίδες που ελέγ¬ 
χθηκαν, πριν την αποστολή κάθε δείγματος στα αρμό¬ 
δια εργαστήρια ελέγχου της αριθ. 11324/113170/1.11.2012 
απόφασης των Υπουργών Εσωτερικών και Αγροτικής 
Ανάπτυξης και Τροφίμων (Β'3225/4.12.2012), όπως κάθε 
φορά ισχύει (εφεξής αρμόδια εργαστήρια ελέγχου), κα¬ 
θώς και πριν από κάθε έλεγχο της συσκευασίας ή της 
ετικέτας φυτοπροστατευτικού προϊόντος, προκειμένου 
να αποφεύγεται η επανάληψη ελέγχου αυτών και να 
μεγιστοποιείται ο αριθμός τους. 

3. Η ηλεκτρονική εφαρμογή ενημερώνεται και από τα 
αρμόδια εργαστήρια ελέγχου με τα αποτελέσματα των 
εργαστηριακών ελέγχων. 

4. Μέχρι την έναρξη λειτουργίας της ηλεκτρονικής 
εφαρμογής καταχώρισης στοιχείων διενεργούμενων 
ελέγχων στα εγκεκριμένα φυτοπροστατευτικό προϊό¬ 
ντα, οι αρμόδιες ελεγκτικές αρχές των άρθρων 3 και 8 
παρ. 1 του ν. 4036/2012, όπως κάθε φορά ισχύει, επιλέ¬ 
γουν τυχαία για έλεγχο, σκευάσματα φυτοπροστατευ¬ 
τικών προϊόντων, σύμφωνα με τα ετήσια προγράμματα 
του πενταετούς προγράμματος ελέγχου των φυτοπρο¬ 
στατευτικών προϊόντων του άρθρου 7 του ν. 4036/2012, 
όπως κάθε φορά ισχύει. 

5. Στην ηλεκτρονική εφαρμογή έχουν πρόσβαση μόνο 
οι αρμόδιες ελεγκτικές αρχές, τα αρμόδια εργαστήρια 
ελέγχου και η ΣΕΑ. 

ΚΕΦΑΛΑΙΟ Γ 
ΔΙΑΔΙΚΑΣΙΕΣ ΕΛΕΓΧΟΥ 
ΤΩΝ ΦΥΤΟΠΡΟΣΤΑΤΕΥΤΙΚΩΝ ΠΡΟΪΟΝΤΩΝ 

Άρθρο 6 

Δειγματοληψία φυτοπροστατευτικών προϊόντων 

Στις περιπτώσεις δειγματοληψίας των φυτοπροστα¬ 
τευτικών προϊόντων με άδεια παράλληλου εμπορίου, 
κατόπιν καταγγελίας, λαμβάνεται επιπλέον δείγμα του 
προϊόντος αναφοράς από δύο διαφορετικές παρτίδες. 
Αν δεν είναι δυνατόν να γίνει δειγματοληψία των παρ¬ 
τίδων του προϊόντος αναφοράς από την ίδια ελεγκτική 
αρχή που έλαβε και το δείγμα των προϊόντων παραλ¬ 
λήλου εμπορίου, η αρμόδια αρχή για τη δειγματολη¬ 
ψία λαμβάνει τα δείγματα των προϊόντων παραλλήλου 
εμπορίου και επισημαίνει την έλλειψη των προϊόντων 
αναφοράς στο εργαστήριο ελέγχου. Το εργαστήριο 
ελέγχου χρησιμοποιεί τα προϊόντα αναφοράς που έχουν 
ληφθεί από άλλη αρμόδια αρχή ή γνωστοποιεί την έλ¬ 
λειψη στη ΣΕΑ για τη λήψη των κατάλληλων μέτρων. 
Το εργαστήριο ελέγχου δύναται να προβεί στον έλεγχο 
μόνον των ιδιοτήτων για τις οποίες καταγγέλλεται ανο- 
μοιότητα, για την απευθείας χρήση της καταλληλότερης 
τεχνικής και την εξοικονόμηση πόρων. 

Αρθρο 7 

Διαδικασία δειγματοληψίας εγκεκριμένων 
φυτοπροστατευτικών προϊόντων 

1. α) Η δειγματοληψία των εγκεκριμένων σκευασμάτων 
φυτοπροστατευτικών προϊόντων γίνεται από οποιοδή- 
ποτε σημείο διακίνησής τους μετά την παραγωγή, την 
εισαγωγή ή την είσοδό τους στη χώρα και πριν ανοιχτεί 
η συσκευασία τους με σκοπό τη χρήση τους. 

β) Η δειγματοληψία των εγκεκριμένων σκευασμάτων 
φυτοπροστατευτικών προϊόντων από παρτίδες τα οποία 
έχουν ήδη διατεθεί σε καταστήματα χονδρικής ή λιανι¬ 
κής εμπορίας γεωργικών φαρμάκων, γίνεται με τη λήψη 
δύο συσκευασιών της ίδιας παρτίδας του ελεγχόμενου 
φυτοπροστατευτικού προϊόντος (δείγμα - αντίδειγμα). Η 
ίδια διαδικασία εφαρμόζεται και στις περιπτώσεις δειγ¬ 
ματοληψίας εισαγόμενων, αποκτούμενων ενδοκοινοτικά, 
παραγόμενων ή αποθηκευόμενων φυτοπροστατευτικών 
προϊόντων, εφόσον αυτά βρίσκονται στην τελική κλειστή 
συσκευασία με την οποία παραδίδονται στον χρήστη. 

γ) Η δειγματοληψία από τα φορτία των εγκεκριμένων 
φυτοπροστατευτικών προϊόντων, τα οποία απαιτείται 
να υποσυσκευαστούν σε μικρότερες συσκευασίες, πριν 
διατεθούν στον τελικό χρήστη, γίνεται σύμφωνα με τη 
διαδικασία του Παραρτήματος Β. 

2. α) Οι αρμόδιες ελεγκτικές αρχές των άρθρων 3 
και 8 παρ. 1 του ν. 4036/2012, όπως κάθε φορά ισχύει, 
λαμβάνουν δείγματα με όσο το δυνατόν πιο πρόσφατη 
ημερομηνία παρασκευής, προκειμένου να είναι χρονικά 
δυνατή η διενέργεια της εργαστηριακής ανάλυσης, η 
υποβολή τυχόν ενστάσεων και η λήψη των απαραίτητων 
μέτρων σε περίπτωση διαπίστωσης αποκλίσεων. 

β) Τα δείγματα που λαμβάνονται δεν φέρουν ημε¬ 
ρομηνία λήξεως μικρότερη των έξι (6) μηνών από την 
ημερομηνία δειγματοληψίας. 

γ) Κατά παρέκκλιση της περίπτωσης β), δείγματα 
που φέρουν ημερομηνία λήξεως μικρότερη των έξι (6) 
μηνών από την ημερομηνία δειγματοληψίας, μπορούν 
να λαμβάνονται μόνο εφόσον απαιτούνται για τη διε- 
ρεύνηση έγγραφης καταγγελίας ή κατόπιν σχετικής 
εντολής της ΣΕΑ. 


Αρθρο 8 

Πρωτόκολλο Δειγματοληψίας 

1. Κατά τη δειγματοληψία, το αρμόδιο όργανο ελέγχου 
συμπληρώνει το Πρωτόκολλο Δειγματοληψίας του Πα¬ 
ραρτήματος Α και λαμβάνει ψηφιακή φωτογραφία του 
υπό έλεγχο δείγματος. Τα σχετικά αρχεία, εφόσον δεν 
διαπιστώνεται παράβαση της ισχύουσας νομοθεσίας, 
διατηρούνται για περίοδο δύο (2) ετών ή μέχρι τη λήξη 
της χρονικής διάρκειας συντήρησης του σκευάσματος. 
Σε περίπτωση διαπίστωσης παράβασης, τα σχετικά αρ¬ 
χεία διατηρούνται για χρονικό διάστημα τουλάχιστον 
δέκα (10) ετών. Το αντίδειγμα, εφόσον δεν διαπιστώνεται 
παράβαση της ισχύουσας νομοθεσίας, διατηρείται μέχρι 
την ολοκλήρωση της εργαστηριακής ανάλυσης. Κάθε 
δείγμα αριθμείται με μοναδικό τρόπο από το αρμόδιο 
όργανο ελέγχου, προκειμένου να είναι δυνατή η ιχνη- 
λασιμότητά του. 

2. Το Πρωτόκολλο Δειγματοληψίας συμπληρώνεται 
εις τετραπλούν και συνυπογράφεται από τον κάτοχο 
του φυτοπροστατευτικού προϊόντος ή καταγράφεται 
η άρνησή του να υπογράψει. Ένα αντίγραφο συνοδεύει 
το αποστελλόμενο δείγμα, ένα το αντίδειγμα και ένα 
παραδίδεται στον κάτοχο του φυτοπροστατευτικού 
προϊόντος, από όπου λήφθηκε το δείγμα. Το τέταρτο 
αντίγραφο διατηρείται στο αρχείο της αρμόδιας για 
τον έλεγχο αρχής. Αντί για τετραπλούν συμπλήρωση 
του πρωτοκόλλου δειγματοληψίας είναι δυνατή η εις δι- 
πλούν επιτόπου συμπλήρωση και η έκδοση δύο επιπλέον 
ακριβών φωτοαντιγράφων στην υπηρεσία ελέγχου. 

Αρθρο 9 

Διατήρηση δειγμάτων και αντιδειγμάτων 

Σε περίπτωση μη διαπίστωσης παράβασης, το δείγμα 
και το αντίδειγμα διατηρούνται για χρονική περίοδο 
τεσσάρων (4) μηνών, εκτός αν ορίζεται διαφορετικά από 
το σύστημα διαπίστευσης του εργαστηρίου. Σε περί¬ 
πτωση διαπίστωσης παράβασης στο δείγμα που αναλύ¬ 
θηκε, το αντίδειγμα διατηρείται μέχρι να διαπιστωθεί αν 
ο ενδιαφερόμενος επιθυμεί την κατ’ ένσταση ανάλυση 
και πάντως για χρονικό διάστημα ενός (1) έτους. 

Αρθρο 10 

Συσκευασία, σφράγιση, σήμανση, 
αποστολή και παραλαβή των δειγμάτων 

1. Η συσκευασία, η σφράγιση και η σήμανση των λαμ- 
βανομένων δειγμάτων διενεργούνται στον τόπο δειγμα¬ 
τοληψίας παρουσία του κατόχου του φυτοπροστατευτι- 
κού προϊόντος. Σε περίπτωση άρνησης του κατόχου να 
παρίσταται, αυτό αναγράφεται στις συμπληρωματικές 
παρατηρήσεις του Πρωτοκόλλου Δειγματοληψίας. 

2. Τα λαμβανόμενα δείγματα συσκευάζονται και σφρα¬ 
γίζονται με τέτοιον τρόπο, ώστε να διασφαλίζεται η 
ασφάλεια και η κατά το δυνατόν μη αλλοίωση των 
συστατικών τους κατά την μεταφορά τους στο εργα¬ 
στήριο ελέγχου. Πριν τη συσκευασία επανελέγχεται το 
δείγμα για τυχόν διαρροές οι οποίες ενδέχεται να το 
καταστήσουν ακατάλληλο. Το δείγμα και το αντίδειγμα 
συσκευάζονται ξεχωριστά σε πλαστική σακούλα, κατά 
προτίμηση με φυσαλίδες αέρα που κλείνει και ακολου¬ 
θεί επίδεση με σπόγγο και μολυβδοσφραγίδα. 

3. Το δείγμα και το αντίδειγμα αποστέλλονται στο 
αρμόδιο εργαστήριο ελέγχου το συντομότερο δυνατόν 
μετά τη δειγματοληψία. Η αποστολή των δειγμάτων 

γίνεται με συνοδευτικό έγγραφο της αρμόδιας ελεγκτι¬ 
κής αρχής, με κοινοποίηση στη ΣΕΑ και σε ηλεκτρονική 
μορφή. Στο συνοδευτικό έγγραφο του προηγούμενου 
εδαφίου, αναγράφονται η εμπορική ονομασία του φυ- 
τοπροστατευτικού προϊόντος (όπου υφίσταται), η δρα¬ 
στική ουσία, η περιεκτικότητά της στο σκεύασμα, η 
μορφή του σκευάσματος και ο αριθμός παρτίδας. Για 
την αποστολή του δείγματος και του αντιδείγματος, 
λαμβάνονται όλα τα αναγκαία μέτρα για την αποφυγή 
ατυχήματος. 

4. Το αρμόδιο εργαστήριο ελέγχου κατά την παρα¬ 
λαβή των δειγμάτων ελέγχει την κατάστασή τους και 
καταγράφει την κανονικότητα των παραλαμβανόμενων 
δειγμάτων. 

Αρθρο 11 

Διαδικασία δειγματοληψίας φυτοπροστατευτικών 
προϊόντων για τον έλεγχο της ομοιότητάς τους 

1. Η δειγματοληψία σκευασμάτων φυτοπροστατευτι¬ 
κών προϊόντων με σκοπό τον έλεγχο της ομοιότητάς 
τους, εφαρμόζεται στα φυτοπροστατευτικά προϊόντα 
παραλλήλου εμπορίου, κατόπιν καταγγελίας ή ειδικής 
πρόβλεψης του προγράμματος ελέγχου του άρθρου 7 
του ν. 4036/2012 (Α'8), όπως κάθε φορά ισχύει. 

2. Λαμβάνονται δείγματα της υπό έλεγχο παρτίδας 
του φυτοπροστατευτικού προϊόντος παραλλήλου εμπο¬ 
ρίου και δείγματα από δύο διαφορετικές παρτίδες του 
προϊόντος αναφοράς. Η αρμόδια ελεγκτική αρχή, δύ- 
ναται να πραγματοποιήσει από τον ίδιο ή διαφορετικό 
χώρο, ταυτόχρονα ή σε διαφορετικές χρονικές στιγμές, 
τις δειγματοληψίες των τριών (3) παρτίδων (φυτοπρο- 
στατευτικού προϊόντος παράλληλου εμπορίου και δύο 
παρτίδων του προϊόντος αναφοράς). Το εργαστήριο 
ελέγχου μπορεί να χρησιμοποιήσει τις παρτίδες του 
προϊόντος αναφοράς που έχουν αποσταλεί από άλλη ή 
άλλες αρμόδιες αρχές, για τον έλεγχο του φυτοπροστα- 
τευτικού προϊόντος παραλλήλου εμπορίου ή να ζητήσει 
τη συνδρομή της ΣΕΑ. Η συσκευασία, η σφράγιση, η 
σήμανση, η αποστολή και η παραλαβή των δειγμάτων 
κάθε παρτίδας γίνεται σύμφωνα με το άρθρο 10. 

Άρθρο 12 

Διαδικασία δειγματοληψίας δραστικών ουσιών 
φυτοπροστατευτικών προϊόντων 

1. Η δειγματοληψία φορτίων δραστικών ουσιών φυ¬ 
τοπροστατευτικών προϊόντων, γίνεται σύμφωνα με τη 
διαδικασία του Παραρτήματος Β. 

2. Κατά τη δειγματοληψία η ελεγκτική αρχή, λαμβάνει 
αντίγραφα των παραστατικών προμήθειας της δραστι¬ 
κής ουσίας τα οποία ελέγχει σε σχέση με τα οριζόμενα 
στην άδεια διάθεσης στην αγορά των σκευασμάτων 
που πρόκειται να παραχθούν από την εν λόγω δρα¬ 
στική ουσία. 

ΚΕΦΑΛΑΙΟ Δ 
ΕΡΓΑΣΤΗΡΙΑΚΟΙ ΕΛΕΓΧΟΙ 
ΦΥΤΟΠΡΟΣΤΑΤΕΥΤΙΚΩΝ ΠΡΟΪΟΝΤΩΝ 

Άρθρο 13 

Διενέργεια εργαστηριακών αναλύσεων 
φυτοπροστατευτικών προϊόντων και τήρηση αρχείων 

1. Τα αρμόδια εργαστήρια ελέγχου φυτοπροστατευ¬ 
τικών προϊόντων προχωρούν άμεσα στην εργαστηρια¬ 
κή ανάλυση των παραλαμβανόμενων δειγμάτων. Οπου 


απαιτείται, ιεραρχούνται χρονικά οι εργαστηριακές 
αναλύσεις των δειγμάτων που έχουν παραληφθεί, λαμ- 
βάνοντας υπόψη: 

α) το χρόνο παραλαβής του δείγματος, 
β) την εργαστηριακή ανάλυση ομοειδών δειγμάτων 
με σκοπό την εξοικονόμηση πόρων και 
γ) τη διαθεσιμότητα εργαστηριακών οργάνων και ερ¬ 
γαστηριακών ουσιών. 

2. Κατά τη χημική εξέταση εφαρμόζεται: 

α) διεθνώς αναγνωρισμένη μέθοδος ανάλυσης ή 
β) η μέθοδος ανάλυσης που προτείνεται από τον κά¬ 
τοχο της έγκρισης κυκλοφορίας του γεωργικού φαρ¬ 
μάκου κατά τη χορήγησή της ή 
γ) η μέθοδος ανάλυσης που κρίνεται επιστημονικά 
επαρκής και εφικτή για τις ανάγκες της κάθε ανάλυ¬ 
σης, σύμφωνα με την κρίση του αρμόδιου εργαστηρίου 
ελέγχου. 

3. Σε περιπτώσεις δειγμάτων μικρού μεγέθους και 
ειδικότερα δειγμάτων μικρότερων των εκατό κυβικών 
εκατοστών (100 πιΙ), το ειδικό βάρος του σκευάσματος 
δύναται να θεωρηθεί ίσο με αυτό που υφίσταται στον 
φάκελο που κατέθεσε ο ενδιαφερόμενος με σκοπό τη 
χορήγηση της άδειας κυκλοφορίας του σκευάσματος. 

4. Μετά την ολοκλήρωση της ανάλυσης συντάσσεται 
έκθεση ελέγχου, η οποία αποστέλλεται στην αρμόδια 
ελεγκτική αρχή που διενήργησε τη δειγματοληψία, με 
κοινοποίηση στη ΣΕΑ και η οποία περιέχει τουλάχιστον: 

α) τα πλήρη στοιχεία του δείγματος που παραλήφθη- 
κε και ελέγχθηκε, 

β) την εφαρμοσθείσα μέθοδο ανάλυσης, 
γ) τα εργαστηριακά αποτελέσματα και 
δ) τη γνωμάτευση επί της νομιμότητας του εξετα- 
σθέντος δείγματος. 

5. Μετά από αίτημα της ΣΕΑ, αντίγραφο της έκθεσης 
ελέγχου της παρ. 4, αποστέλλεται και στην αρμόδια 
αρχή για την αξιολόγηση των τοξικολογικών στοιχείων 
των φυτοπροστατευτικών προϊόντων, ήτοι το Μπενά- 
κειο Φυτοπαθολογικό Ινστιτούτο, το οποίο εντός δέκα 
(10) ημερών από την παραλαβή της διατυπώνει γνώμη 
στη ΣΕΑ για την επικινδυνότητα της παρτίδας του φυ- 
τοπροστατευτικού προϊόντος. Λαμβάνοντας υπόψη τη 
γνώμη του προηγούμενου εδαφίου, η ΣΕΑ λαμβάνει τα 
απαραίτητα άμεσα μέτρα για την προστασία της δη¬ 
μόσιας υγείας και του περιβάλλοντος. 

6. Τα αρχεία των εργαστηριακών αναλύσεων τηρού¬ 
νται από το εργαστήριο ελέγχου για χρονικό διάστημα 
δέκα (10) ετών, εκτός εάν εκκρεμεί σχετική διοικητική 
ή δικαστική προσφυγή, οπότε διατηρούνται μέχρι την 
ολοκλήρωσή της. 

Αρθρο 14 

Διαπίστωση παραβάσεων σε θέματα φυτοπροστατευτικών 
προϊόντων από τις εργαστηριακές αναλύσεις 

1. Σε περίπτωση που από τη γνωμάτευση του εργα¬ 
στηρίου διαπιστώνεται παράβαση της ισχύουσας νο¬ 
μοθεσίας, η αρμόδια ελεγκτική αρχή που διενήργησε 
τη δειγματοληψία, ενημερώνει άμεσα, εγγράφως και με 
αποδεικτικό επίδοσης τον κάτοχο της άδειας διάθεσης 
στην αγορά εφόσον αυτός έχει έδρα στη χώρα ή το 
φυσικό ή νομικό πρόσωπο που έχει οριστεί ως εκπρόσω¬ 
πός του ή τον κάτοχο της άδειας παραλλήλου εμπορίου. 

2. Η έγγραφη ενημέρωση των προσώπων της παρ. 1 
περιλαμβάνει: 

α) την ισχύουσα νομοθεσία και τις προβλεπόμενες 
σε αυτήν κυρώσεις, 

β) τα αντίγραφα του Πρωτοκόλλου Δειγματοληψίας 
και της έκθεσης ελέγχου του εργαστηρίου ελέγχου 

γ) την περιγραφή της διαπιστωθείσας παράβασης και 

δ) τη δυνατότητα υποβολής ένστασης κατά της εργα¬ 
στηριακής ανάλυσης, σύμφωνα με το άρθρο 15. 

Αρθρο 15 

Ένσταση κατά της εργαστηριακής ανάλυσης 

1. Ο κάτοχος της άδειας διάθεσης στην αγορά ή ο 
νόμιμος εκπρόσωπός του ή ο κάτοχος της άδειας πα¬ 
ραλλήλου εμπορίου, δύναται να υποβάλει ένσταση στη 
ΣΕΑ εντός δέκα πέντε (15) ημερών από την επίδοση σε 
αυτόν της έγγραφης ενημέρωσης του άρθρου 14. 

2. Στην ένσταση αναφέρονται οι λόγοι για τους οποί¬ 
ους αυτή υποβάλλεται και ζητείται η επανάληψη της 
ανάλυσης του δεύτερου δείγματος της παρτίδας του 
φυτοπροστατευτικού προϊόντος που ελέγχθηκε. Σε πε¬ 
ρίπτωση που διαπιστώνεται επικινδυνότητα του εν λόγω 
φυτοπροστατευτικού προϊόντος και ειδικότερα, πιθα¬ 
νότητα να προκαλέσει κίνδυνο στην ανθρώπινη υγεία 
ή στο περιβάλλον, η ένσταση δεν αίρει την υποχρέωση 
απόσυρσης της παρτίδας του εν λόγω σκευάσματος 
από την αγορά ή του συνόλου της διατεθείσας πο¬ 
σότητας του σκευάσματος, αν δεν είναι δυνατόν να 
προσδιοριστεί η παρτίδα. 

3. Μετά την υποβολή της ένστασης, η ΣΕΑ τη διαβι¬ 
βάζει αμελλητί στο εργαστήριο που έκανε την πρώτη 
ανάλυση, το οποίο μέσα σε δέκα πέντε (15) ημέρες 
από την παραλαβή της προβαίνει στην επανάληψη της 
ανάλυσης, με άλλο πρόσωπο υπεύθυνο για την ανάλυση. 
Σε περίπτωση που στο εργαστήριο στο οποίο έγινε η 
πρώτη ανάλυση, δεν απασχολούνται περισσότεροι του 
ενός υπεύθυνοι για την ανάλυση, το εργαστήριο ενημε¬ 
ρώνει τη ΣΕΑ, η οποία μεριμνά για την άμεση αποστολή 
του δευτέρου δείγματος μαζί με τη σχετική αλληλογρα¬ 
φία σε άλλο εργαστήριο ελέγχου φυτοπροστατευτικών 
προϊόντων, για να προβεί στην κατ’ ένσταση εξέταση. 

4. Στην επανάληψη της ανάλυσης μετά από την υποβο¬ 
λή ένστασης του ενδιαφερομένου, δύναται να παρίσταται 
στο αρμόδιο εργαστήριο και ιδιώτης επιστήμονας χημι¬ 
κός, ο οποίος ορίζεται από τον ενδιαφερόμενο. Τα πλήρη 
στοιχεία του ιδιώτη επιστήμονα χημικού (ονοματεπώνυ¬ 
μο, διεύθυνση και τηλέφωνο επικοινωνίας) αναγράφονται 
στην ένσταση και επισυνάπτεται αντίγραφο του τίτλου 
σπουδών του. Ο προτεινόμενος χημικός του προηγούμε¬ 
νου εδαφίου, ειδοποιείται από το εργαστήριο το οποίο 
πρόκειται να πραγματοποιήσει την εξέταση, εγγράφως 
με αποδεικτικό, τουλάχιστον είκοσι τέσσερις (24) ώρες 
πριν από την ημερομηνία επανάληψης της ανάλυσης και 
σε περίπτωση που δεν προσέλθει, τότε αυτή πραγμα¬ 
τοποιείται χωρίς την παρουσία του. Η ειδοποίηση του 
προτεινόμενου χημικού, δύναται να πραγματοποιείται, 
δια του προσώπου που υπέβαλε την ένσταση. 

5. Μετά την ολοκλήρωση της επανάληψης της ανά¬ 
λυσης, συντάσσεται πρωτόκολλο επανεξέτασης, στο 
οποίο ο παριστάμενος ιδιώτης χημικός δύναται να 
καταγράφει τα σχόλια ή τις ενστάσεις του επί των 
χημικών αποτελεσμάτων και των μεθόδων που έχουν 
εφαρμοστεί κατά την ανάλυση, και το οποίο διαβιβά¬ 
ζεται στη ΣΕΑ προκειμένου να τηρηθεί η διαδικασία 
που προβλέπεται από το ν. 4036/2012, όπως αυτός κάθε 
φορά ισχύει. 


ΚΕΦΑΛΑΙΟ Ε 

ΕΛΕΓΧΟΙ ΣΤΗ ΣΥΣΚΕΥΑΣΙΑ ΚΑΙ ΣΤΗΝ ΕΤΙΚΕΤΑ 
ΤΩΝ ΦΥΤΟΠΡΟΣΤΑΤΕΥΤΙΚΩΝ ΠΡΟΪΟΝΤΑ 

Αρθρο 16 

Διενέργεια ελέγχων στη συσκευασία 
των φυτοπροστατευτικών προϊόντων 

Οι αρμόδιες ελεγκτικές αρχές κατά τη διενέργεια 
των ελέγχων στη συσκευασία των φυτοπροστατευ¬ 
τικών προϊόντων, συμπληρώνουν την έκθεση ελέγχου 
του Παραρτήματος Γ επιτόπου ή μεταγενέστερα στα 
γραφεία της ελεγκτικής αρχής, μετά τη λήψη ψηφια¬ 
κής φωτογραφίας της συσκευασίας. Στην περίπτωση 
αυτή, ο έλεγχος πρέπει να γίνει μέσα σε χρονική 
περίοδο ενός (1) μηνάς από τη λήψη του φωτογρα¬ 
φικού υλικού. 

Αρθρο 17 

Διενέργεια ελέγχων στην ετικέτα των 
φυτοπροστατευτικών προϊόντων 

1. Ο έλεγχος της ετικέτας των φυτοπροστατευτικών 
προϊόντων διενεργείται επιτόπια στο χώρο που βρίσκε¬ 
ται το φυτοπροστατευτικό προϊόν με αντιπαραβολή των 
ελεγχόμενων σημείων με τα αναφερόμενα στην άδεια 
διάθεσης στην αγορά ή στα γραφεία της ελεγκτικής 
αρχής όταν λαμβάνεται δείγμα του σκευάσματος ή 
φωτογραφία της ετικέτας. Στην περίπτωση που λαμ- 
βάνεται δείγμα, αυτό επιστρέφεται στον κάτοχό του, 
εφόσον δεν διαπιστώνεται παράβαση κατά τον έλεγχο 
της ετικέτας. 

2. Σε όλες τις ετικέτες των φυτοπροστατευτικών προ¬ 
ϊόντων, η αρμόδια αρχή ελέγχει τις οδηγίες εφαρμογής 
(φάσμα δράσης, δόσεις, χρόνος εφαρμογής, διάστημα 
αναμονής προ της συγκομιδής κ.α.) ως προς τα οριζό¬ 
μενα στην άδεια διάθεσης στην αγορά, σύμφωνα με τα 
προβλεπόμενα κατά το χρόνο διενέργειας του ελέγχου 
και συμπληρώνει τα σχετικά πεδία του Παραρτήματος Γ. 
Ελέγχει επίσης και καταγράφει την εμπορική ονομασία 
του σκευάσματος, την περιεχόμενη δραστική ουσία και 
τον αριθμό παρτίδας. 

3. Σε ποσοστό ογδόντα τοις εκατό (80%) των δειγ- 
ματιζόμενων ετικετών φυτοπροστατευτικών προϊόντων, 
η αρμόδια αρχή ελέγχει τις σημάνσεις, τις φράσεις 
κινδύνου και ασφαλείας και τις οδηγίες σε περίπτωση 
ατυχήματος, ως προς τα οριζόμενα στην άδεια διάθε¬ 
σης στην αγορά, σύμφωνα με τα προβλεπόμενα κατά 
το χρόνο διενέργειας του ελέγχου και συμπληρώνει τα 
σχετικά πεδία του Παραρτήματος Γ. 

4. Σε ποσοστό είκοσι τοις εκατό (20%) των δειγμα- 
τιζόμενων ετικετών φυτοπροστατευτικών προϊόντων, 
η αρμόδια αρχή ελέγχει τις ταυτοποιητικές φράσεις 
(αριθμός έγκρισης, κάτοχος της έγκρισης κυκλοφορί¬ 
ας, υπεύθυνος για την τελική συσκευασία και σήμανση 
κ.α.), ως προς τα οριζόμενα στην άδεια διάθεσης στην 
αγορά, σύμφωνα με τα προβλεπόμενα κατά το χρόνο 
διενέργειας του ελέγχου και συμπληρώνει τα σχετικά 
πεδία του Παραρτήματος Γ. 

5. Ως απόκλιση ως προς τα οριζόμενα στην άδεια 
διάθεσης στην αγορά, ορίζεται κάθε φράση, ένδειξη ή 

απεικόνιση, η οποία παρέχει εσφαλμένη ή παραπλανη¬ 
τική πληροφορία, σχετικά με τις προβλεπόμενες από 
την άδεια κυκλοφορίας φράσεις ή ενδείξεις. 

Άρθρο 18 

Έκτακτοι έλεγχοι φυτοπροστατευτικών προϊόντων 

1. Έκτακτοι έλεγχοι διενεργούνται στα φυτοπροστα- 
τευτικά προϊόντα, πέραν των οριζόμενων στο πρόγραμ¬ 
μα ελέγχου του άρθρου 7 του ν. 4036/2012, όπως κάθε 
φορά ισχύει, όταν: 

α) υφίσταται καταγγελία στην αρμόδια ελεγκτική 
αρχή για τη διερεύνηση της οποίας απαιτείται η διε¬ 
νέργεια του ελέγχου, 

β) ο έλεγχος ζητείται από τη ΣΕΑ για τις ανάγκες 
διερεύνησης υπόθεσης, 

γ) ο έλεγχος ζητείται από αστυνομικές ή δικαστικές 
αρχές για τη διερεύνηση υποθέσεων και 

δ) όπου κρίνεται αναγκαίο για τους σκοπούς της διά¬ 
θεσης στην αγορά των φυτοπροστατευτικών προϊόντων 
και της ορθής χρήσης τους. 

2. Για τη διενέργεια των έκτακτων ελέγχων της πα¬ 
ραγράφου 1 εφαρμόζονται οι διατάξεις της παρούσας 
Απόφασης. 


ΚΕΦΑΛΑΙΟ ΣΤ 
ΤΕΛΙΚΕΣ ΔΙΑΤΑΞΕΙΣ 

Αρθρο 19 

Συνεργασία στον έλεγχο 

Οι προμηθευτές, οι διανομείς, οι εισαγωγείς, οι εξα- 
γωγείς και οι χρήστες φυτοπροστατευτικών προϊόντων, 
υποχρεούνται να διευκολύνουν τα αρμόδια όργανα 
ελέγχου, δίνοντας κάθε σχετική πληροφορία και τα 
αντίστοιχα τιμολόγια αγοράς ή φορτωτικές ή και κάθε 
έγγραφο σχετικό με το υπό έλεγχο είδος του δείγματος. 

Αρθρο 20 

Καταργούμενες - Μεταβατικές διατάξεις 

1. Από την έναρξη ισχύος της παρούσας Απόφασης, 
καταργούνται οι διατάξεις της αριθ. 155501/7.7.1983 
απόφασης του Υπουργού Γεωργίας «Καθορισμός του 
τρόπου λήψης επίσημων δειγμάτων για τον έλεγχο των 
γεωργικών φαρμάκων» (Β'353/23.6.1983). 

2. Τα δείγματα φυτοπροστατευτικών προϊόντων που 
ελήφθησαν πριν από την έναρξη ισχύος της παρούσας 
Απόφασης και των οποίων η εξέταση από τα Εργα¬ 
στήρια Ελέγχου εκκρεμεί, εξετάζονται σύμφωνα με τις 
διατάξεις της ως άνω καταργούμενης απόφασης. 

Άρθρο 21 
Παραρτήματα 

Προσαρτώνται στην παρούσα Απόφαση τρία (3) Παραρτήματα, τα οποία αποτελούν αναπόσπαστο μέρος της και 
έχουν ως εξής: 

Παράρτημα Α 

Πρωτόκολλο δειγματοληψίας φυτοπροστατευτικών προϊόντων 

Παράρτημα Β 

Διαδικασία δειγματοληψίας δραστικών ουσιών ή μη υποσυσκευασμένων φορτίων φυτοπροστατευτικών 

προϊόντων 


Α. Ορισμοί 

1. Παρτίδα: Είναι καθορισμένη και ομοιογενής ποσότητα ενός φυτοπροστατευτικού προϊόντος ή μιας δραστικής 
ουσίας, που προέρχεται από ένα κύκλο παραγωγής. Το βασικό χαρακτηριστικό της παρτίδας είναι η ομοιογένειά 
της. 

2. Στοιχειώδες δείγμα: Ποσότητα που λαμβάνεται από ένα μόνο μέρος της παρτίδας. 

3. Σύνθετο δείγμα: Το σύνολο των στοιχειωδών δειγμάτων που λαμβάνονται από την ίδια παρτίδα. Ένα σύνθετο 
δείγμα επιτυγχάνεται με την ενοποίηση και ανάμιξη των στοιχειωδών δειγμάτων. 

4. Εργαστηριακό δείγμα: Αντιπροσωπευτικό μέρος του συνθέτου δείγματος που προορίζεται για εργαστηριακή 
ανάλυση. 

Β. Γενικές οδηγίες για δειγματοληψία φυτοπροστατευτικών προϊόντων 

1. Φυτοπροστατευτικά προϊόντα σε υγρή μορφή (διαλύματα, πυκνά διαλύματα, γαλακτωματοποιήσιμα και 
άλλα σκευάσματα των υπόψη φυτοπροστατευτικών προϊόντων) 

Λόγω των φυσικοχημικών σταθερών μπορούν να συμβούν αντιστρεπτές αλλαγές κάτω από ανώμαλες συνθήκες 
μεταφοράς και αποθήκευσης (π.χ. χαμηλές θερμοκρασίες). Γι αυτό πριν από τη δειγματοληψία και τη χρήση, θα 
πρέπει να εξασφαλιστεί ότι οι τυχόν αλλαγές των φυσικοχημικών χαρακτηριστικών έχουν εξαφανιστεί. Όπου δεν 
μπορεί να γίνει η επανανάμιξη ή επαναδιάλυση των χωρισθέντων συστατικών θα πρέπει να καταγραφεί η 
θερμοκρασία του δείγματος και να μετρηθεί το πάχος του ιζήματος που έχει παραμείνει. Θα πρέπει να ληφθεί 
χωριστά δείγμα από το ίζημα. 

1.1. Προετοιμασία για δειγματοληψία 

α) Θέρμανση του δείγματος σε θερμοκρασία που δεν θα επηρεάσει τα δρώντα συστατικά, εάν αυτό 
εμφανίζεται να μην είναι ομοιογενές. 

β) Ανατάραξη του δοχείου συσκευασίας, ή, εάν είναι συσκευασμένα σε μεγάλα δοχεία, ανάδευση του 
περιεχομένου. 

1.2. Όργανα και μέσα που χρησιμοποιούνται για λήψη του δείγματος 

α) Μακρύς σωλήνας γυάλινος ή από κατάλληλο πλαστικό ή από ανοξείδωτο χάλυβα 
β) Πιπέτα ή άλλα ογκομετρικά όργανα. 

1.3. Μέγεθος του δείγματος 

Το μέγεθος του δείγματος προσδιορίζεται από τρεις σπουδαίους παράγοντες: 
α) Τη φύση του δρώντος συστατικού και τη μέθοδο ανάλυσης 
β) Το ποσοστό του δρώντος συστατικού στο τελικό προϊόν 
γ) Το μέγεθος του δοχείου συσκευασίας 

Θα πρέπει να παρατηρηθεί ότι όσο μικρότερη η περιεκτικότητα σε δρων συστατικό (β) και όσο 
μεγαλύτερος ο όγκος του δοχείου (γ), τόσο μεγαλύτερο δείγμα πρέπει να ληφθεί. 

1.4. Δοχεία φύλαξης δειγμάτων 

Προτιμώνται γυάλινα δοχεία με κατάλληλα πώματα ώστε να κλείνουν αεροστεγώς. 

2. Φυτοπροστατευτικά προϊόντασε μορφή σκόνης (σκόνες επίπασης, βρέξιμες σκόνες κλπ) 

Τα φυτοπροστατευτικά προϊόντα όταν είναι σε μορφή σκόνης, σε αντίθεση με τα υγρά, δεν είναι ευαίσθητα 

στις χαμηλές θερμοκρασίες (παγωνιά), αν και συχνά επηρεάζονται από υψηλή θερμοκρασία και υγρασία. 

Δείγματα που έχουν αποθηκευτεί για πολύ καιρό μπορεί να μην είναι πλέον αντιπροσωπευτικά των 

αντίστοιχων παρτίδων. 

2.1. Προετοιμασία της δειγματοληψίας 

Ειδικές προετοιμασίες πριν τη δειγματοληψία, όπως ανατάραξη του δείγματος δεν έχουν συνήθως 
πρακτική σημασία 

2.2. Λήψη δείγματος 

Το δείγμα θα πρέπει να λαμβάνεται πάντοτε από διάψορα μέρη του προϊόντος, χρησιμοποιώντας ένα 
μακρύ σωλήνα (δειγματοληπτική σπάθη) κατάλληλο για σκόνες ψυτοπροστατευτικών προϊόντων. 

2.3 Μέγεθος δείγματος 

Το μέγεθος του δείγματος προσδιορίζεται από τους εξής παράγοντες: 
α) Φύση του δρώντος συστατικού και μέθοδο ανάλυσης 
β) Ποσοστό του δρώντος συστατικού στο τελικό προϊόν 
γ) Μορψή του γεωργικού ψαρμάκου 
δ) Μέγεθος του δοχείου συσκευασίας 

Θα πρέπει να παρατηρηθεί ότι όσο μικρότερη η περιεκτικότητα σε δρων συστατικό (β), όσο πιο 
χονδρόκοκκο το προϊόν (κοκκώδες) (γ), και όσο μεγαλύτερο το μέγεθος του δοχείου (δ), τόσο μεγαλύτερο 
δείγμα πρέπει να ληψθεί 

2.4. Διαίρεση του δείγματος για ανάλυση 

Επειδή τα ψυτοπροστατευτικά προϊόντα σε μορψή σκόνης ή κόκκων μπορούν να υποστούν μεταβολή του 
μεγέθους των τεμαχιδίων τους κατά τη διάρκεια της μεταφοράς τους ή όταν μεταφέρονται σε άλλα δοχεία, 
θα πρέπει να ληψθεί μέριμνα το εργαστηριακό δείγμα να είναι αντιπροσωπευτικό του συνθέτου δείγματος. 

2.5 Δοχεία δειγμάτων 

Συνιστώνται δοχεία που να κλείνουν στεγανά. Τα γυάλινα είναι συνήθως τα πιο κατάλληλα. 

Γ. Μέγεθος και τρόπος λήψης συνθέτου δείγματος 

Είναι κοινή πρακτική να σχηματίζεται από τα στοιχειώδη δείγματα το σύνθετο δείγμα, το οποίο και θα αναλυθεί. 
Το σύνθετο δείγμα θα είναι τόσο που να μπορεί να δώσει τουλάχιστον τρία (3) αναλυτικά δείγματα από τα 
οποία το ένα θα χρησιμοποιείται για την πρώτη επίσημη ανάλυση (δείγμα). Τα υπόλοιπα δύο αποτελούν 
αντιδείγματα από τα οποία το ένα αποστέλλεται μαζί με το δείγμα στο αρμόδιο Κρατικό Εργαστήριο για να 
χρησιμοποιηθεί σε περίπτωση κατ' ένσταση εξέτασης. Το δεύτερο αντιδείγμα παραμένει στον ιδιοκτήτη του 
δειγματιζόμενου φυτοπροστατευτικού προϊόντος, χωρίς όμως να μπορεί να χρησιμοποιηθεί σε περίπτωση 
αντιδικίας στο δικαστήριο. 

1. Υγρά προϊόντα (διαλύματα ή πυκνά γαλακτωματοποιήσιμα σκευάσματα) 

α) Ελάχιστο μέγεθος συνθέτου δείγματος : 650 κ.εκ. 

β) Αριθμός δειγμάτων ανά αποστολή : μέγιστος αριθμός 20 στοιχειωδών δειγμάτων από τα οποία θα γίνεται 
ένα σύνθετο δείγμα για κάθε 5 τόνους συσκευαζόμενων ψυτοπροστατευτικών προϊόντων ή για κάθε 20 
τόνους για χύμα αποστολές ψυτοπροστατευτικών προϊόντων. 

γ) Αριθμός και μέγεθος στοιχειωδών δειγμάτων ανάλογα με το μέγεθος των μονάδων συσκευασίας και τη 
δειγματιζόμενη ποσότητα. 


Μέγεθος μονάδας 

Ποσότητα στοιχειώδους δείγματος 

> 1 λίτρο έως 50 λίτρα τουλάχιστον 

20 έως 50 κ.εκ. έκαστο λαμβανόμενο από 2 έως 5 
μονάδες ανά 100 μονάδες συσκευασίας 

>50 λίτρα έως 200 λίτρα τουλάχιστον 

50 έως 100 κ.εκ. έκαστο ανά 2 έως 5 μονάδες 
συσκευασίας 


Βυτιοφόρο αυτοκίνητο ή βαγόνι : Από κάθε βαγόνι λαμβάνονται 3 δείγματα των 100 κ.εκ. το κάθε ένα από 
διάφορα μέρη του βαγονιού ή ένα δείγμα 300 κ.εκ. με κατάλληλο δειγματολήπτη που να μπαίνει αργά και 
κάθετα μέσα στο υγρό. Ένα επιπλέον δείγμα των 100 έως 200 κ.εκ. θα πρέπει να ληψθεί λίγα εκατοστά 
πάνω από τον πυθμένα του βαγονιού και να αναλυθεί χωριστά. 

δ) Κατά τη δειγματοληψία είναι σημαντικό να ελεγχθεί εάν έχει γίνει διαχωρισμός των συστατικών ή όχι. Εάν 
έχουν κατακαθήσει κρύσταλλοι σαν ίζημα, τότε θα πρέπει να διαλυθούν προσεκτικά σε μια κατάλληλη 
θερμοκρασία (συνήθως 30 έως 40° Θ) και τυχόν διαφοροποιήσεις στη συγκέντρωση πρέπει να απαληφθούν 
με ανακάτωμα ή κούνημα. Εάν δεν είναι δυνατόν το προϊόν να γίνει ομοιογενές πριν τη δειγματοληψία, π.χ. 

βυτιοφόρο αυτοκίνητο, θα πρέπει να ληφθεί ένα επιπλέον δείγμα πολύ κοντά στον πυθμένα και να 
αναλυθεί χωριστά. 

2. Φυτοπροστατευτικά προϊόντα σε μορφή σκόνης (σκόνες επίπασης, βρέξιμες σκόνες και άλλες αντίστοιχες 
μορφές) 

α) Ελάχιστο μέγεθος του συνθέτου δείγματος για προϊόντα με περιεκτικότητα σε δραστική ουσία της τάξης: 


Περιεκτικότητα 

Ποσότητα (γραμμάρια) 

Μικρότερη από 2% 

800 

2% έως 10% 

600 

Μεγαλύτερη από 10% 

500 


β) Αριθμός δειγμάτων ανά αποστολή : Μέγιστος αριθμός στοιχειωδών δειγμάτων 20, από τα οποία γίνεται ένα 
σύνθετο δείγμα, για κάθε 5 τόνους ή για κάθε 20 τόνους (χύμα αποστολές). 

Όταν μία αποστολή απαρτίζεται από περισσότερες της μιας παρτίδες, κάθε παρτίδα δειγματίζεται χωριστά 
και ο αριθμός των στοιχειωδών δειγμάτων που απαρτίζουν το σύνθετο δείγμα εξαρτάται από το μέγεθος της 
σε συσχετισμό με το μέγεθος ολόκληρης της αποστολής. 

γ) Αριθμός και μέγεθος των στοιχειωδών δειγμάτων για κάθε μονάδα συσκευασίας διαφορετικών μεγεθών 


Μέγεθος μονάδας 

Ποσότητα δείγματος 

> 100 έως 2000 γρ 

Τουλάχιστον 50 γρ. έκαστο λαμβανόμενο από 3 έως 5 
μονάδες ανά 500 μονάδες συσκευασίας 

> 2 κιλά έως 10 κιλά 

Τουλάχιστον 50 γρ. έκαστο λαμβανόμενο από 3 έως 5 
μονάδες ανά 100 μονάδες συσκευασίας 

> 10 κιλά έως 50 κιλά 

Τουλάχιστον 50 γρ. έκαστο λαμβανόμενο από 3 έως 5 
μονάδες συσκευασίας 


Μεγάλες συσκευασίες που κατά τη δειγματοληψία αχρηστεύονται (π.χ. σάκοι). Στην περίπτωση αυτή 
λαμβάνονται τυχαία δείγματα π.χ. ένα δείγμα των 250 γραμ. κάθε πενήντα μονάδες. Αν υπάρχει ειδική 
συμφωνία μεταξύ αγοραστή και προμηθευτή πρέπει να ληφθεί υπόψη. 

3. Κοκκώδη σκευάσματα : 

α) Ελάχιστο μέγεθος συνθέτου δείγματος για προϊόντα με περιεκτικότητα σε δραστική συστατικό της τάξης : 


Περιεκτικότητα 

Ποσότητα (γραμμάρια) 

Μικρότερη από 2% 

1000 

2% έως 5% 

800 

5 έως 10% 

600 

Μεγαλύτερη από 10% 

500 


β) Αριθμός δειγμάτων ανά αποστολή : Μέγιστος αριθμός στοιχειωδών δειγμάτων 20, από τα οποία γίνεται ένα 
σύνθετο δείγμα, για κάθε 5 τόνους (συσκευασμένα προϊόντα) ή για κάθε 20 τόνους (χύμα αποστολής). 

γ) Αριθμός και μέγεθος των στοιχειωδών δειγμάτων για κάθε μονάδα συσκευασίας διαφορετικών μεγεθών 


Μέγεθος μονάδας 

Ποσότητα στοιχειώδους δείγματος 

> 1 κιλό έως 10 κιλά 

Τουλάχιστον 100 γρ. έκαστο λαμβανόμενο από 3 έως 

5 μονάδες ανά 100 μονάδες συσκευασίας 

> 10 κιλά έως 50 κιλά 

Μέγεθος στοιχειώδους δείγματος τουλάχιστο 100 γρ. 
από 3 έως 5 μονάδες συσκευασίας 


Μεγάλες συσκευασίες που κατά τη δειγματοληψία αχρηστεύονται (π.χ. σάκκοι). Στην περίπτωση αυτή 
λαμβάνονται τυχαία δείγματα π.χ. ένα δείγμα των 250 γραμ. κάθε πενήντα μονάδες. Αν υπάρχει ειδική 
συμφωνία μεταξύ αγοραστή και προμηθευτή πρέπει να ληφθεί υπόψη. 

δ) Σημεία που πρέπει να προσεχθούν : 


Σελίδα 13 

Σε μεγάλες συσκευασίες, κάθε στοιχειώδες δείγμα πρέπει να λαμβάνεται από διαφορετικά μέρη της 
συσκευασίας. 

Κατά τη διαίρεση του σύνθετου δείγματος σε δείγμα και αντιδείγματα πρέπει να λαμβάνεται μέριμνα για την 
αντιπροσωπευτικότητατων προς ανάλυση δειγμάτων. 

4. Αιωρήματα, πάστες και γαλακτώματα. 

α) Μέγιστο μέγεθος συνθέτου δείγματος με περιεκτικότητα σε δρων συστατικό περιεκτικότητας της τάξης των : 


Περιεκτικότητα 

Ποσότητα (γραμμάρια) 

Μικρότερη από 1% 

1000 

1 έως 10% 

600 

Μεγαλύτερη από 10% 

400 


β) Αριθμός δειγμάτων ανά αποστολή : μέγιστος αριθμός στοιχειωδών δειγμάτων 30, από τα οποία γίνεται ένα 
σύνθετο δείγμα, για κάθε 5 τόνους (συσκευασμένα) ή για κάθε 20 τόνους (χύμα αποστολές). Όταν μια 
αποστολή απαρτίζεται από περισσότερες της μιας παρτίδας, κάθε παρτίδα δειγματίζεται χωριστά και ο 
αριθμός των στοιχειωδών δειγμάτων που απαρτίζουν το σύνθετο δείγμα εξαρτάται από το μέγεθος της σε 
συσχετισμό με το μέγεθος ολόκληρης της αποστολής. 

γ) Αριθμός και μέγεθος των στοιχειωδών δειγμάτων ανάλογα με το μέγεθος των μονάδων συσκευασίας και τη 


δειγματιζόμενη ποσότητα. 


Μέγεθος μονάδας 

Ποσότητα στοιχειώδους δείγματος 

> 100 έως 1000 γρ 

40 έως 100 γρ. έκαστο λαμβανόμενο από 5 μονάδες 
ανά 1000 μονάδες συσκευασίας 

> 1 κιλό έως 10 κιλά 

40 έως 100 γρ. έκαστο λαμβανόμενο από 5 μονάδες 
ανά 100 μονάδες συσκευασίας 

Περισσότερο από 10 κιλά 

Από κάθε μονάδα δύο τουλάχιστον δείγματα των 10 
έως 40 γρ. το κάθε ένα από διάφορα μέρη της 
συσκευασίας. 


δ) Κατά τη δειγματοληψία είναι σημαντικό να ελεγχθεί αν υπάρχει διαχωρισμός των συστατικών (π.χ. 
κατακρήμνιση). Το περιεχόμενο της συσκευασίας θα πρέπει να είναι ομοιογενές πριν από τη δειγματοληψία. 

Δ. Πωματισμός και Σφράγιση δειγμάτων 

Ο πωματισμός πρέπει να γίνεται με προσοχή έτσι που να εξασφαλίζεται η στεγανότητα. Τα πώματα πρέπει να 
είναι καθαρά, ξηρά άοσμα, από φελό ή ελαστικό ή μέταλλο στο οποίο να περιβάλλεται αδιάβροχο υλικό. 

Σε περίπτωση που το δειγματιζόμενο είδος είναι υγροσκοπικό ή υπάρχει κίνδυνος εξάτμισης ή εξάχνωσης 
πρέπει να χρησιμοποιούνται και μονωτικές ταινίες στο σημείο επαφής του πώματος με το μέσο συσκευασίας. 

Η σφράγιση του δείγματος που γίνεται μετά την περιτύλιξη, το δέσιμο με σπάγγο και τη πρόσδεση του δελτίου 
δειγματοληψίας, θα πρέπει να εξασφαλίζει το απαραβίαστο. Η σφράγιση γίνεται με ισπανικό κερί, και ειδική 
σφραγίδα κατά προτίμηση μεταλλική που να φέρει τα στοιχεία της δειγματίζουσας αρχής με τρόπο που να 
αποτυπώνονται τα διακριτικά σημεία της. Για τη σφράγιση των δειγμάτων μπορούν να χρησιμοποιηθούν αντί 
ισπανικού κεριού, μολυβδοσφραγίδες. 

Μετά την περιτύλιξη των δειγμάτων προσδένεται στις άκρες του σπάγγου πρόσδεσης ένα δελτίο 
δειγματοληψίας του τύπου που περιγράφεται παρακάτω, το οποίο πρέπει απαραίτητα να γράφει κατά 
περίπτωση «για την πρώτη εξέταση» ή «για την κατ' ένταση εξέταση». 

Στο αντίδειγμα που στέλνεται στο αρμόδιο εργαστήριο ελέγχου συνοδεύεται από δύο δελτία δειγματοληψίας, 
το ένα τοποθετείται μέσα στο χαρτί περιτυλίγματος και το δεύτερο προσδένεται όπως περιγράφηκε παραπάνω. 

Η συσκευασία, η σφράγιση και η σήμανση των λαμβανομένων δειγμάτων διενεργούνται στον τόπο 
δειγματοληψίας και παρουσία του κυρίου ή κατόχου ή αντιπροσώπου ή μεταφορές του είδους. Σε περίπτωση 
άρνησής τους να παραστούν, αυτό αναγράφεται στο πρωτόκολλο δειγματοληψίας. 

Ε. Δελτίο και Πρωτόκολλο δειγματοληψίας 

Οι ενεργούντες τη δειγματοληψία συμπληρώνουν και υπογράφουν δύο δελτία δειγματοληψίας, τα οποία 
τοποθετούνται στα δείγματα. Τα δελτία δειγματοληψίας αποτελούνται από χαρτόνι διαστάσεων 6x9 
εκατοστόμετρων και οι ενδείξεις πάνω σ' αυτό έχουν τον παρακάτω τύπο: 


(Δειγματίζουσα αρχή) 


ΔΕΛΤΙΟ ΔΕΙΓΜΑΤΟΛΗΨΙΑΣ 

Για την πρώτη ή την κατ' ένσταση 
εξέταση 

Αριθμός δείγματος:. 

Δειγματιζόμενο είδος:. 

Δειγματισθείσα ποσότητα:. 

Τόπος δειγματοληψίας:. 

Ημερομηνία: 

Υπογραφές 


’Γ' Μετά τη δειγματοληψία συντάσσεται εις τετραπλούν ειδικό πρωτόκολλο στο οποίο, αναφέρεται ο αριθμός 
δείγματος του δελτίου δειγματοληψίας. Το πρωτόκολλο φυλάσσεται από τη δειγματίζουσα αρχή, ένα 
αντίγραφο δε αυτού υποβάλλεται μαζί με το διαβιβαστικό έγγραφο στο αρμόδιο εργαστήριο για τη 
ζητούμενη εξέταση και ένα αφήνεται σε αυτόν που έγινε η δειγματοληψία. 

ΣΤ. Συσκευασία - αποστολή - παραλαβή και εξέταση των δειγμάτων 

Δύο από τα δείγματα μαζί με το σχετικό διαβιβαστικό έγγραφο και τα συνημμένα πρωτόκολλα δειγματοληψίας, 
συσκευάζονται έτσι που να εξασφαλίζεται η ασφάλεια και η κατά το δυνατόν μη αλλοίωση των συστατικών 
τους, κατά την μεταφορά και αποστέλλονται αμέσως από την υπηρεσία που έκανε τη δειγματοληψία προς το 
αρμόδιο Κρατικό εργαστήριο ελέγχου. Μόλις φτάσουν ελέγχεται η κανονικότητα των δειγμάτων. 

Δεν γίνονται δεκτά για εξέταση δείγματα που έχει παραβιαστεί ή καταστραφεί η κανονική σφράγιση ή δεν 
προστατεύονται λόγω πλημμελούς συσκευασίας ή δεν εξασφαλίζεται το αναντικατάστατο του περιεχομένου ή 
εμφανίζουν διαρροή του περιεχομένου λόγω χαλαρού ή μη κανονικού πωματισμού ή μηχανικής βλάβης 
(ράγισμα κλπ) κατά την μεταφορά των φιαλών δειγματοληψίας ή δείγματα που η περιεχόμενη ποσότητα 
κρίνεται ανεπαρκής, έστω και αν το ένα από τα δύο δείγματα εμφανίζει οποιαδήποτε από τις παραπάνω 
εκτροπές. 

Τα δείγματα που δεν γίνονται αποδεκτά συσκευάζονται καλά και στέλνονται με έγγραφο και απόδειξη στην 
υπηρεσία που πραγματοποίησε τη δειγματοληψία ή επιστρέφονται στον υπάλληλο που τα προσκόμισε αφού 
αναγραφούν οι λόγοι επιστροφής σε διαβιβαστικό έγγραφο. 

Το ένα από τα πληρούντα τις παραπάνω προδιαγραφές δύο δείγματα, εκείνο που φέρει την ένδειξη «για την 
κατ' ένσταση εξέταση» το αρμόδιο εργαστήριο ελέγχου φυλάσσει σφραγισμένο με τις κατά το δυνατόν 
καλύτερες συνθήκες συντήρησης για αποφυγή τυχόν αλλοίωσης για χρονικό διάστημα τεσσάρων μηνών από την 
αποστολή του δελτίου ανάλυσης στη δειγματίζουσα αρχή. 


Σελίδα 15 














ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


139 


ΠΑΡΑΡΤΗΜΑ Γ 


Στοιχεία Υπηρεσίας 
που διενεργεί τον 
έλεγχο 


ΕΚΘΕΣΗ ΕΛΕΓΧΟΥ 

ΣΥΣΚΕΥΑΣΙΑΣ / ΕΤΙΚΕΤΑΣ ΦΥΤΟΠΡΟΣΤΑΤΕΥΤΙΚΩΝ ΠΡΟΪΟΝΤΩΝ 

Σήμερα, . και ώρα .κλιμάκιο της . 


αποτελούμενο από τους υπαλλήλους: 


σε εφαρμογή της με αριθ. πρωτ.εντολής ελέγχου που εξέδωσε η υπηρεσία της 

διενήργησε έλεγχο στη συσκευασία και την ετικέτα του φυτοπροστατευτικού προϊόντος με τα παρακάτω στοιχεία: 


Αριθμός άδειας διάθεσης στην αγορά/ άδειας 
παραλλήλου εμπορίου: 

Εμπορική ονομασία: 

Δραστική ουσία - περιεκτικότητα - μορφή: 

Αριθμός παρτίδας: 

Ημερομηνία λήξης (εφόσον υφίσταται): 



Τόπος που βρέθηκε το φυτοπροστατευτικό προϊόν: 


Τόπος διενέργειας του ελέγχου της συσκευασίας ή της ετικέτας του φυτοπροστατευτικού προϊόντος: 


Στον τόπο που βρέθηκε 


Λήφθηκε δείγμα / φωτογραφίες και ο έλεγχος 
έγινε στα γραφεία της ελεγκτικής αρχής. 


Ο κάτοχος του ελεγχόμενου σκευάσματος (όνομα-υπογραφή): 
Σημεία της ετικέτας που ελέγχθηκαν: 


Ταυτοποιητικά στοιχεία 


Οδηγίες εφαρμογής 


Σήμανση 


Σελίδα 16 

Φράσεις κινδύνου-ασφαλείας 

(^) Αριθμός έγκρισης 
κυκλοφορίας 

Ο Οδηγίες χρήσης 

(^) Σήμανση σκευάσματος 

Εμπορική ονομασία 

(^) Κατηγορία και τρόπος 
δράσης 

(^) Φράσεις Κ (π.χ. επιβλαβές σε 
περίπτωση κατάποσης κλπ) 

^ Δραστική ουσία, 

περιεκτικότητα, μορφή 

σκευάσματος 

(^) Φάσμα δράσης 

Φράσεις 5 (π.χ. φυλάξτε το 

κλειδωμένο και μακριά από 

παιδιά) 

(^) Αριθμός παρτίδας 

(^) Ειδικές συνθήκες χρήσης 

(^) Πρώτες βοήθειες - αντίδοτο 

Κάτοχος της άδειας διάθεσης 

στην αγορά (έγκριση) 

__ Υπεύθυνος για την τελική 

συσκευασία και σήμανση 

(^) Ημερομηνία λήξης 

Συνθήκες αποθήκευσης- 

σταθερότητα σκευάσματος 

Τελευταία επέμβαση πριν τη 

συγκομιδή 

Στοιχεία φυτοτοξικότητας 

Φράσεις για μέλισσες, 

ψάρια, παραγωγικά ζώα 


Η συσκευασία/ετικέτα ίου φυτοπροστατευτικού προϊόντος ελέγχθηκε σε σχέση με τα οριζόμενα στη με αριθ. πρωτ. 
.Υπουργική Απόφαση. Από τον έλεγχο διαπιστώθηκε (διαγράφεται ανάλογα): 



Δεν υφίστανται αποκλίσεις ως προς τα οριζόμενα στην άδεια διάθεσης στην αγορά . 


] Υφίστανται αποκλίσεις ως προς τα οριζόμενα στην άδεια διάθεσης στην αγορά και συγκεκριμένα: 


Οι διενεργήσαντες τον έλεγχο : 


Σημείωση : Σε περίπτωση διαπίστωσης παράβασης αποστέλλεται αντίγραφο της έκθεσης ελέγχου στον υπεύθυνο 
γία την παράβαση που διαπιστώθηκε. Τυχόν επιπλέον σημειώσεις αναγράφονται σε επιπλέον σελίδα που 
επισυνάπτεται στην Έκθεση Ελέγχου. 


Σελίδα 17 

Άρθρο 22 
Έναρξη ισχύος 

1. Η ισχύς της παρούσας Απόφασης αρχίζει από τη 
δημοσίευσή της στην Εφημερίδα της Κυβερνήσεως. 

2. Οι διατάξεις της παρούσας Απόφασης εφαρμόζο¬ 
νται μέχρι τη θέσπιση και θέση σε ισχύ, από τα αρμόδια 
όργανα της Ευρωπαϊκής Ένωσης, του Κανονισμού που 
προβλέπεται στο άρθρο 68 του Κανονισμού (ΕΚ) αριθ. 
1107/2009 του Ευρωπαϊκού Κοινοβουλίου και του Συμ¬ 
βουλίου της 21ης Οκτωβρίου 2009 (ΕΕ ί_ 309/24.11.2009), 


σύμφωνα με την κανονιστική διαδικασία του ίδιου άρ¬ 
θρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 2015 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΑΝΑΠΛΗΡΩΤΗΣ ΥΠΟΥΡΓΟΣ 

ΚΑΙ ΑΝΤΑΓΩΝΙΣΤΙΚΟΤΗΤΑΣ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

ΚΩΝΣΤΑΝΤΙΝΟΣ ΣΚΡΕΚΑΣ ΠΑΡΑΣΚΕΥΑΣ ΚΟΥΚΟΥΛΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοΡΦή= 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Ηκαταβολήγίνεταισεόλεςτις Δημόσιες ΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.= 210 5279000. 
Φωτοαντίγραφα παλαιών Φ.Ε.Κ.: τηλ.; 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ.ςΐ’) 


Ηλεκτρονική Διεύθυνση: Ιιί1ρ://νννννν.θί.9ΐ· - θ-πιαΜ; ννβόπΐ3δίθΓ.θΙ@θ1.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











































































